עזריאל אוירבך

הרב עזריאל זליג אוירבך (נולד בשנת ה'תרצ"ח, 1938) הוא רב קהילת "חניכי הישיבות" בשכונת בית וגן בירושלים, חבר מועצת גדולי התורה של בני תורה, חבר בד"ץ שארית ישראל ויו"ר ועד הרבנים לענייני צדקה.

תולדותיו
נולד בשכונת שערי חסד בירושלים, לרב שלמה זלמן אוירבך. אחיו היה הרב שמואל אוירבך. בילדותו למד בתלמוד תורה וישיבת עץ חיים ולאחר מכן בישיבת סלבודקה בבני ברק. נישא ללאה (ה'תרצ"ח - ח' בסיוון ה'תש"ע), בתו של הרב יוסף שלום אלישיב. לבני הזוג לא היו ילדים. בחשוון תשע"ג נישא למינה, אלמנת הרב אברהם אלישיב, נכדו של הרב אלישיב ואחיינה של אשתו הראשונה.

שימש לאורך השנים כראש ישיבה במספר ישיבות בירושלים, בהן ישיבת אמשינוב וישיבת טורדא. משמש כרבה של קהילת חניכי הישיבות בשכונת בית וגן בירושלים, נשיא ישיבות משכן שלמה ותורת משה - הרב לייזרוק, וחבר "בד"ץ שארית ישראל". מעורב בתחומי העסקנות הציבורית החרדית. מכהן כיושב-ראש ועד הרבנים לענייני צדקה, נשיא ועדת הרבנים של ארגון איחוד הצלה, חבר בוועד הרבנים של הגמ"ח המרכזי, חבר הנהלת ישיבת קול תורה וחבר ועד הרבנים המייעץ לארגון "עזר מציון".

ספריו 
 לבושי עוז - סדרת ספרים ובהם שיעוריו בהלכות בשר בחלב, תערובות ונדה שיצאו על ידי אחד השומעים

קישורים חיצוניים

כתבות עליו באתר כיכר השבת

הערות שוליים 

משפחת חיים יהודה לייב אוירבך
משפחת אלישיב
משפחת פרוש
משפחת אריה לוין
משפחת אריה לייב שפירא
רבנים ליטאים ישראלים
בוגרי ישיבת עץ חיים
בית וגן: רבנים
בוגרי ישיבת סלבודקה (בני ברק)
רבני בד"ץ שארית ישראל
חברי מועצת גדולי עולם התורה
מחברי ספרי הלכה
ישראלים שנולדו ב-1938
איחוד הצלה: אישים